Document ID: 32012D0225

ΑΠΌΦΑΣΗ 2012/225/ΚΕΠΠΑ ΤΟΥ ΣΥΜΒΟΥΛΊΟΥ
της 26ης Απριλίου 2012
για την τροποποίηση της απόφασης 2010/232/ΚΕΠΠΑ σχετικά με την ανανέωση των περιοριστικών μέτρων κατά της Βιρμανίας/Μιανμάρ
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
Εκτιμώντας τα ακόλουθα:
(1)
Στις 26 Απριλίου 2010, το Συμβούλιο εξέδωσε την απόφαση 2010/232/ΚΕΠΠΑ. (1)
(2)
Η Ευρωπαϊκή Ένωση παρακολούθησε με σεβασμό και εκτίμηση τις ιστορικές αλλαγές στη Βιρμανία/Μιανμάρ κατά το περασμένο έτος και υποστήριξε τη συνέχιση των ευρέος φάσματος μεταρρυθμίσεων στο πλαίσιο αναπτυσσόμενης σύμπραξης με πολιτικούς παράγοντες και παράγοντες της κοινωνίας των πολιτών. Η Ένωση εξέφρασε ικανοποίηση για τα συγκεκριμένα βήματα που έγιναν προς τον σκοπό αυτό.
(3)
Λόγω των εξελίξεων αυτών και για την ενθάρρυνση της ευπρόσδεκτης μεταρρυθμιστικής διαδικασίας, τα περιοριστικά μέτρα πρέπει να ανασταλούν, με εξαίρεση την απαγόρευση πώλησης όπλων και εξοπλισμού που θα μπορούσαν να χρησιμοποιηθούν για εσωτερική καταστολή, η οποία θα πρέπει να διατηρηθεί.
(4)
Η απόφαση 2010/232/ΚΕΠΠΑ θα πρέπει να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2010/232/ΚΕΠΠΑ, άρθρο 15, τροποποιείται ως εξής:
«Άρθρο 15
(1) Η παρούσα απόφαση αρχίζει να ισχύει από την ημερομηνία της έκδοσής της.
(2) Η παρούσα απόφαση εφαρμόζεται έως τις 30 Απριλίου 2013.
(3) Τα μέτρα που αναφέρονται στα άρθρα 3 έως 13α αναστέλλονται έως τις 30 Απριλίου 2013.»
Άρθρο 2
Τα πρόσωπα στο παράρτημα αφαιρούνται από τον κατάλογο προσώπων του τμήματος I του παραρτήματος II της απόφασης 2010/232/ΚΕΠΠΑ.
Άρθρο 3
Η παρούσα απόφαση αρχίζει να ισχύει από την ημερομηνία της έκδοσής της.
Λουξεμβούργο, 26 Απριλίου 2012.

Labels: 18
3
5
11